Пастаўлены ў 1965 г. на Мінска-Беларускую кафедру ўладыка Антоній (Мельнікаў) быў рэктарам Мінскай Духоўнай семінарыі і намеснікам Свята-Успенскага манастыра ў Жыровічах. Яго пяру належаць шматлікія артыкулы багаслоўскага характару, якія змяшчаліся ў “Журнале Московской Патриархии” і ў “Богословских трудах”. Уладыка Антоній з’яўляецца аўтарам рукапіснай працы, прысвечанай гісторыі Свята-Успенскай Жыровіцкай абіцелі. У 1978 г. на Мінскую кафедру прызначаецца дваццаць дзевяты яе прадстаяцель з часоў заснавання епархіі мітрапаліт Філарэт (Вахрамееў). Дзякуючы сваёй багаслоўскай, прапаведніцкай і міратворчай дзейнасці ўладыка Філарэт атрымаў вядомасць не толькі ў Царкве, але і сярод шырокай сусветнай грамадскасці.